Na podlagi 21. člena Zakona o lokalni samoupravi (Uradni list RS, št. [94/07](http://www.uradni-list.si/1/objava.jsp?sop=2007-01-4692)– uradno prečiščeno besedilo, [76/08](http://www.uradni-list.si/1/objava.jsp?sop=2008-01-3347), [79/09](http://www.uradni-list.si/1/objava.jsp?sop=2009-01-3437), [51/10](http://www.uradni-list.si/1/objava.jsp?sop=2010-01-2763), [40/12](http://www.uradni-list.si/1/objava.jsp?sop=2012-01-1700) – ZUJF in [14/15](http://www.uradni-list.si/1/objava.jsp?sop=2015-01-0505) – ZUUJFO), in 13. člena Statuta Občine Črenšovci (Uradni list RS, štev. 58/10 in 62/16 )je Občinski svet Občine Črenšovci na redni seji, dne sprejel

**LETNI NAČRT RAVNANJA Z NEPREMIČNIM PREMOŽENJEM OBČINE ČRENŠOVCI**

**ZA LETO 2022**

**I. UVOD**

Kupnina, najemnina in odškodnina za občinsko stvarno premoženje se skladno z 80. členom Zakona o javnih financah (Uradni list št. 79/1999 s spremembami in dopolnitvami) uporabijo samo za gradnjo, nakup in vzdrževanje stvarnega premoženja občine. S tem je določen namen uporabe teh prihodkov proračuna. Stvarno premoženje občine je stvarno premoženje, ki je v upravljanju pri neposrednih in posrednih uporabnikih občinskega proračuna ali drugih pravnih oziroma fizičnih osebah. S tem je preprečeno, da bi občina zmanjševala svoje stvarno premoženje in porabljala sredstva za druge namene.

Ravnanje (pridobivanje, razpolaganje, upravljanje in najemanje) s stvarnim premoženjem občin ureja Zakon o stvarnem premoženju države in samoupravnih lokalnih skupnosti (Uradni list RS, št. 11/18 in 79/18). Na podlagi 24. člena ZSPDPO Občinski svet na predlog župana sprejema letni načrt pridobivanja in razpolaganja z nepremičnim premoženjem občine. Vsebina in postopek sprejema letnega načrta pridobivanja in razpolaganja z nepremičnim premoženjem sta predpisana z Uredbo o stvarnem premoženju države in samoupravnih lokalnih skupnosti (Uradni list RS, št. 31/18).

V skladu z Zakonom o stvarnem premoženju države in samoupravnih lokalnih skupnosti in Uredbo o stvarnem premoženju države in samoupravnih lokalnih skupnosti se predloži občinskemu svetu letni načrt pridobivanja in razpolaganja s stvarnim premoženjem občine. Predlog prodaje je izdelan na podlagi predloga županje Občine Črenšovci.

**II. LETNI NAČRT RAVNANJA Z NEPREMIČNIM PREMOŽENJEM**

**II/1. PRODAJA KMETIJSKEGA IN GOZDNEGA ZEMLJIŠČA v lasti občine Črenšovci**

Za realizacijo prihodkov proračuna Občine Črenšovci za leto 2022 iz naslova prodaje nepremičnega premoženja se proda naslednje premoženje:

Vrednost nepremičnin se je določila na podlagi dokumenta Poročilo o oceni tržne vrednosti pravic na nepremičnini pooblaščenih ocenjevalcev z dne 06.11.2021 in 10.11.2021.

Upoštevani predpisi in strokovne podlage pri cenitvi gozdnih parcel:

- Enotna metodologija za ugotavljanje vrednosti kmetijskih zemljišč in gozdov ( Ur. l. SRS št. 10/1987 in 30/1989)

- Cene gozdnih lesnih sortimanov in storitev v času cenitve

- Javno dostopni podatki ZGS RS, http//prostor.zgs.gov.si/pregledovalnik/

- Mednarodni standardi ocenjevanja vrednosti 2013

Upoštevani predpisi in strokovne podlage pri cenitvi kmetijskih zemljišč:

- Katalog kalkulacij za načrtovanje gospodarjenja na kmetijah

- Javno dostopni podatki zemljiškega katastra

- Javno dostopni podatki zemljišče knjige

- Javno dostopni podatki prostorskega sistema občin PISO,

- Mednarodni standardi ocenjevanja vrednosti 2017

Metoda razpolaganja bo izbrana na podlagi določil Zakona o stvarnem premoženju države in samoupravnih lokalnih skupnosti in Uredbe o stvarnem premoženju države in samoupravnih lokalnih skupnosti.

|  |  |  |  |  |  |  |
| --- | --- | --- | --- | --- | --- | --- |
| Št. parcele | k. o. | Vrsta rabe | Površina | Delež | Vrednost skupaj | Vrednost deleža občine |
| 2120 | 141-Gornja Bistrica | gozdno zemljišče | 2.523 m2 |  1/1 | 1.444,92 € | 1.444,92 € |
| 2123 | 141-Gornja Bistrica | gozdno zemljišče | 2.959 m2 |  1/1 | 1.694,62 € | 1.694,62 € |
| 2199 | 141-Gornja Bistrica | gozdno zemljišče | 1.292 m2 | 1/1 | 739,93 € | 739,93 € |
| 2200 | 141-Gornja Bistrica | gozdno zemljišče | 1.161 m2 | 1/1 | 664,90 € | 664,90 € |
| 2760 | 140-Črenšovci | gozdno zemljišče | 2.679 m2 | 1/1 | 1.895,12 € | 1.895,12 € |
| 1690 | 136-Melinci | njiva | 2.856 m2 | 21/100 | 4.963,87 € | 1.042,41 € |
| 343 | 142-Srednja Bistrica | njiva | 2.831 m2 | 21/100 | 4.292,98 € | 901,53 € |
|  1698 | 140-Črenšovci | njiva | 2.897 m2 | 1/1 | 5.539,26 € | 5.539,26 € |
| 815/1 | 140-Črenšovci | njiva | 3.481 m2 | 1/1 | 5.830,54 € | 5.830,54 € |
| SKUPAJ: |  |  |  |  | **27.066,14 €** | **19.753,23 €** |
|  |  |  |  |  |  |  |

Štev.:

Črenšovci,

Županja Občine Črenšovci:

 Vera MARKOJA